b'\n_START_ARTICLE_\nDvoranski hokej\n_START_PARAGRAPH_\nDvoranski hokej je zimska razli\xc4\x8dica hokeja na travi. Kot pove \xc5\xbee ime samo se igra v dvorani in sicer na  igri\xc5\xa1\xc4\x8du za rokomet. Ekipo sestavljajo 5 igralcev in vratar, 6 igralcev pa je na klopi za rezervne igralce. Strelni prostor je omejen na 9 metrski polkrog. Razen pri strelu na gol, \xc5\xbeogico ni dovoljeno dvigovati. Igri\xc5\xa1\xc4\x8de je omejeno z ogrado (bando), vi\xc5\xa1ine 10 cm in debeline 10 cm. Postavljena je ob avt liniji, ob gol avt liniji pa je ni! Igra se dva pol\xc4\x8dasa po 20 minut._NEWLINE_Dvoranski hokej je priljubljen predvsem v Evropi igrajo pa ga tako mo\xc5\xa1ki, kot \xc5\xbeenske. Dale\xc4\x8d najuspe\xc5\xa1nej\xc5\xa1a reprezentanca in klubi  prihajajo iz Nem\xc4\x8dije. V Sloveniji dvoranski hokej igrajo samo v Prekmurju in sicer vse ekipe, ki igrajo tudi hokej na travi. Dr\xc5\xbeavni prvaki pa se redno udele\xc5\xbeujejo evropskih klubskih prvenstev, kjer kotirajo od 16. do 24. mesta.'